**ROMÂNIA**

**JUDEŢUL ARAD**

**COMUNA ŞILINDIA**

Şilindia, nr.384, cod 317330 tel.0257/372700,0257/372701,Fax 0257/372703 e-mail: primariasilindia@gmail

**CONSILIUL LOCAL**

**AVIZAT PENTRU LEGALITARE,**

**SECRETAR GENERAL,**

**Iercoșan Silvia**

**H O T Ă R Â R E A Nr.**

Din ..................... 2023

privind stabilirea salariilor de bază aferente funcțiilor din cadrul familiei ocupaționale ”Administrație” utilizate pentru funcționarii publici și personalul contractual din aparatul de specialitate al Primarului comunei Șilindia

Consiliul local **Şilindia**,

Având în vedere:

-Proiectul de hotărâre iniţiat de Primarul comunei Şilindia;

-raportul de specialitate înregistrat sub nr. 2115/2023 întocmit de d-na inspector Alba Alexandra Rodica;

-prevederile Legii nr.153/2017 privind salarizarea personalului plătit din fonduri publice, cu modificările și completările ulterioare;

-prevederile Legii nr.103/18.04.2023 privind aprobarea Ordonanței de Urgență a Guvernului nr.115/2022 pentru completarea art.I din Ordonanța de Urgență a Guvernului nr.130/2021 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;

-prevederile Hotărârii Guvernului nr.1447/08.12.2022 pentru stabilirea salariului de bază minim brut pe țară garantat în plată;

-prevederile Hotărârii Consiliului Local Șilindia privind aprobarea Structurii organizatorice și a Statului de funcții ale aparatului de specialitate al Primarului comunei Șilindia ;

-dispozițiile art.84 alin.(3) și alin.(4), art.129 alin.(1) și alin.(2) lit.a) și alin. (14) din Ordonanța de Urgentă a Guvernului nr.57/2019 privind Codul Administrativ, cu modificările și completările ulterioare;

În temeiul prevederilor art.196 alin.(1) lit.a) din Ordonanța de Urgență a Guvernului nr.57/2019 privind Codul administrativ, cu modificările și completările ulterioare,

**H O T Ă R E Ș T E :**

**Art.1 (1)** Începând cu data de 1 noiembrie 2022, cuatumul brut al indemnizațiilor lunare de care beneficiază primarul și viceprimarul comunei Șilindia se stabilește prin înmulțirea coeficientului prevăzut de Legea-cadru nr.153/2017, cu modificările și completările ulterioare, cu salariul minim brut pe țară garantat în plată stabilit potrivit legii pe anul 2021.

**(2)** Începând cu luna aprilie 2023 se stabilesc salariile de bază aferente funcțiilor din cadrul familiei ocupaționale ”Administrație” utilizate pentru funcționarii publici și personalul contractual din aparatul de specialitate al Primarului comunei Șilindia , precum și pentru unele categorii de personal ale căror salarii se asigură din bugetul comunei Șilindia.

**(3)** Salariile de bază prevazute pentru funcțiile de execuție sunt stabilite pentru fiecare funcție având în vedere ierarhizarea pe categorie, clasă/nivel de studii, grad/treaptă profesională și sunt stabilite la gradația 0, conform anexei la prezenta hotărâre.

**Art.2** Drepturile salariale lunare ale personalului din aparatul de specialitate al Primarului comunei Șilindia și pentru alte categorii de personal se stabilesc prin Dispoziția Primarului comunei Șilindia , astfel încât să se încadreze în sumele aprobate cu această destinație în bugetul propriu și fără a depăși nivelul indemnizației lunare a funcției de viceprimar.

**Art.3** Se acordă lunar indemnizația de hrană tuturor salariaților din cadrul Primăriei comunei Șilindia, județul Arad ,în conformitate cu art.18 din Legea nr.153/2017 privind salarizarea personalului plătit din fonduri publice, cu modificările și completările ulterioare.

**Art.4** Salariații nominalizați în echipele de proiecte finanțate din fonduri europene nerambursabile și/sau fonduri externe rambursabile, precum și personalul implicat în implementarea proiectelor finanțate prin Mecanismul de redresare și reziliență prevăzut la art.6 din Ordonața de Urgență a Guvernului nr.155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, aprobată prin Legea nr.230/2021, cu modificările și completările ulterioare, beneficiază de majorarea salariilor de bază, soldelor de funcție/salariilor de funcție, indemnizațiilor de încadrare, cu până la 50%, indiferent de numărul de proiecte în care este implicat. Această majorare se aplică proporțional cu timpul efectiv alocat activităților pentru fiecare proiect, cu respectarea prevederilor Hotărârii Guvernului nr.234/2023 și Legii nr.153/2017, cu modificările și completările ulterioare.

**Art.5** Indemnizația lunară de care beneficiază consilierii locali ai comunei Șilindia pentru participarea la numărul maxim de ședințe este de 5 % din indemnizația lunară a primarului, în condițiile Ordonanței de Urgență nr.57/2019 privind Codul administrativ, cu modificările și completările ulterioare.

**Art.6** Începând cu data intrării în vigoare a prezentei hotărâri, se abrogă orice alte dispoziții contrare.

**Art.7** Compartimentul Financiar Contabilitate din cadrul aparatului de specialitate al Primarului comunei Șilindia va aduce la îndeplinire prevederile prezentei hotărâri.

**Art.8.** Prezenta hotărâre se comunică cu:

* INSTITUŢIA PREFECTULUI-JUDEŢUL ARAD
* Primarul comunei Şilindia
* Compartimentul Finaciar Contabilitate din cadrul Primăriei comuneiŞilindia.

**INIȚIATOR PROIECT,**

**PRIMAR,**

**Mariș Rovin**